Diana Rowden

Diana Hope Rowden (født 31. januar 1915 i London, død 6. juli 1944 i Natzweiler-Struthof) var et britisk medlem av den hemmelige militærenheten Special Operations Executive (SOE) som ble opprettet i Storbritannia i 1940.

Rowden ble født i England, og hun flyttet sammen med familien sin til Sør-Frankrike mens hun var ung jente. Hun gikk på skoler i Sanremo og Cannes og hun bodde på den franske rivieraen, men familien hennes kom snart tilbake til England og de slo seg ned i Hadlow Down, i nærheten av Mayfield, i det østlige Sussex, der hun fortsatte med sin utdannelse ved Manor House School i Limpsfield i Surrey.

I 1933 kom Rowden tilbake til Frankrike og begynte på Sorbonne, før hun fant seg arbeid som journalist i Paris. I september 1941 ble hun ansatt i Women's Auxiliary Air Force (WAAF).

Da den andre verdenskrig startet, meldte Rowden seg til det franske Røde Kors, som var styrt av det anglo-amerikanske ambulansekorpset. De allierte styrkenes kollaps og kapitulasjon i Frankrike i mai 1940 hindret henne fra en evakuering fra Frankrike, og hun ble i landet frem til sommeren 1941 da hun klarte å rømme til England via Spania og Portugal.

Rowden fikk for første gang oppmerksomhet fra Special Operations Executive da Harry Sporborg, en senioransatt i SOE, utnevnte henne til sin sekretær. På dette tidspunktet hadde hun allerede sluttet seg til WAAF, og hun begynte på militær trening i stedet. Noen måneder senere, møtte skvadronlederen William Simpson, som jobbet deltid for SOE, og med ham diskuterte hun sitt ønske om å vende tilbake til Frankrike og ta del i det direkte motstandsarbeidet mot tyskerne.

I begynnelsen av mars 1943 fikk Rowden en invitasjon til et foreløpig intervju med en offiser som også var medlem hos SOE og i mars 1943 begynte hun sin trening hos SOE. Den 16. juni 1943 ble hun fløyet til et sted nordøst for Angers, i Loire-dalen, i det okkuperte Frankrike med SOE-agentene Noor Inayat Khan og Cecily Lefort, hvor de ble møtt av den franske motstandsmannen Henri Dericourt.

Blant Rowdens mange oppgaver inkluderte blant annet å opptre som en kurer, og hun leverte meldinger til andre agenter og medlemmer av den franske undergrunnsbevegelsen i Marseille, Lyon og Paris. Hun hjalp også agent Harry Ree med hans plan om ødeleggelsen av Peugeot-fabrikken på Sochaux, hvor tyskerne hadde litt krigsinnsats. En måned etter Rowden sin ankomst, ble nettverkets leder arrestert. Tyskerne gjennomførte også arresterte av flere andre medlemmer som arbeidet rundt Rowden og hun søkte tilflukt hos en fransk familie i landsbyen Clairvaux-les-Lacs, i nærheten av Lons-le-Saunier.

I midten av november 1943 kom det en falsk agent til Storbritannia som var blitt plantet der av tyskerne. Den tyske dobbeltagenten rapporterte til tyskerne om britiske hemmeligheter. Kort tid senere ble Rowden og hennes medsammensvorne agent Young arrestert som følge av dobbeltagentens informasjon til tyskerne. Hun ble brakt til Lons-le-Saunier og avhørt før hun senere ble fengslet.

Rowden ble senere satt fri, men den 13. mai 1944, ble hun arrestert sammen med SOE-agentene Sonya Olschanezky, Yolande Beekman, Odette Sansom-Hallowes og Madeleine Damerment. De ble senere forflyttet til konsentrasjonsleirer i Tyskland. Bare Odette Sansom-Hallowes overlevde krigen og tiden i konsentrasjonsleirene.

Referanser

Briter fra andre verdenskrig
Croix de Guerre (Frankrike)
Personer drept i andre verdenskrig
Fanger i tyske konsentrasjonsleire